2
1 HERREN talede til Moses og, Aron og sagde: 2 Israelitterne skal lejre sig hver under sit Felttegn, under sit Fædrenehus's Mærke; i en Kreds om Åbenbaringsteltet skal de lejre sig. 3 På Forsiden mod Øst skal Juda lejre sig under sin Lejrs Felttegn, Hærafdeling for Hærafdeling, med Nahasjon, Amminadabs Søn, som Øverste over Judæerne; 4 de mønstrede, som udgør hans Hærafdeling, løber op til 74.600 Mand. 5 Ved Siden af ham skal Issakars Stamme lejre sig med Netan'el, Zuars Søn, som Øverste over Issakaritterne; 6 de mønstrede, som udgør hans Hærafdeling, løber op til 54.400 Mand. 7 Dernæst Zebulons Stamme med Eliab, Helons Søn, som Øverste over Zebulonitterne; 8 de mønstrede, som udgør hans Hærafdeling, løber op til 57.400 Mand. 9 De mønstrede i Judas Lejr udgør i alt 186.400 Mand, Hærafdeling for Hærafdeling. De skal bryde op først. 10 Ruben skal lejre sig under sin Lejrs Felttegn mod Syd, Hærafdeling for Hærafdeling, med Elizur, Sjede'urs Søn, som Øverste over Rubenitterne; 11 de mønstrede, som udgør hans Hærafdeling, løber op til 46.500 Mand. 12 Ved Siden af ham skal Simeons Stamme lejre sig med Sjelumiel, Zurisjaddajs Søn, som Øverste over Simeonitterne; 13 de mønstrede, som udgør hans Hærafdeling, løber op til 59.300 Mand. 14 Dernæst Gads Stamme med Eljasaf, Re'uels Søn, som Øverste over Gaditterne; 15 de mønstrede, som udgør hans Hærafdeling, løber op til 45.650 Mand. 16 De mønstrede i Rubens Lejr udgør i alt 151.450 Mand, Hærafdeling for Hærafdeling. De skal bryde op i anden Række. 17 Derpå skal Åbenbaringsteltet, Levitternes Lejr, bryde op midt imellem de andre Lejre; i den Rækkefølge, de lejrer sig, skal de bryde op, hver på sin Plads, Felttegn for Felttegn. 18 Efraim skal lejre sig under sin Lejrs Felttegn mod Vest med Elisjama, Ammihuds Søn, som Øverste over Efraimitterne; 19 de mønstrede, som udgør hans Hærafdeling, løber op til 40.500 Mand. 20 Ved Siden af ham skal Manasses Stamme lejre sig med Gamliel, Pedazurs Søn, som Øverste over Manassitterne; 21 de mønstrede, som udgør hans Hærafdeling, løber op til 32.200 Mand. 22 Dernæst Benjamins Stamme med Abidan, Gidonis Søn, som Øverste over Benjaminitterne; 23 de mønstrede, som udgør hans Hærafdeling, løber op til 35.400 Mand. 24 De mønstrede i Efraims Lejr udgør i alt 108.100 Mand, Hærafdeling for Hærafdeling. De skal bryde op i tredje Række. 25 Dan skal lejre sig under sin Lejrs Felttegn mod Nord, Hærafdeling for Hærafdeling, med Ahiezer, Ammisjaddajs Søn, som Øverste over Danitterne; 26 de mønstrede, som udgør hans Hærafdeling, løber op til 62.700 Mand. 27 Ved Siden af ham skal Asers Stamme lejre sig med Pag'iel, Okrans Søn, som Øverste over Aseritterne; 28 de mønstrede, som udgør hans Hærafdeling, løber op til 41.500 Mand. 29 Dernæst Naftalis Stamme med Ahira, Enans Søn, som Øverste over Naftalitterne; 30 de mønstrede, som udgør hans Hærafdeling, løber op fil 53.400 Mand. 31 De mønstrede i Dans Lejr udgør i alt 157.600 Mand. De skal bryde op sidst, Felttegn for Felttegn. 32 Det var de mønstrede af Israelitterne efter deres Fædrenehuse, alle de mønstrede i Lejrene, Hærafdeling for Hærafdeling, 603.550 Mand. 33 Men Levitterne mønstredes ikke sammen med de andre Israelitter, således som HERREN havde pålagt Moses. 34 Og ganske som HERREN havde pålagt Moses, slog Israelitterne Lejr, Felttegn for Felttegn, og i den Rækkefølge brød de op, enhver med sine Slægter, med sit Fædrenehus.