121
1 Sang til Festrejserne. Jeg løfter mine Øjne til Bjergene: Hvorfra kommer min Hjælp? 2 Fra HERREN kommer min Hjælp, fra Himlens og Jordens Skaber. 3 Din fod vil han ej lade vakle, ej blunder han, som bevarer dig; 4 nej, han blunder og sover ikke, han, som bevarer Israel. 5 HERREN er den, som bevarer dig, HERREN er din Skygge ved din højre; 6 Solen stikker dig ikke om Dagen, og Månen ikke om Natten; 7 HERREN bevarer dig mod alt ondt, han bevarer din Sjæl; 8 HERREN bevarer din Udgang og Indgang fra nu og til evig Tid!