12
1 Følgende to Konger i Landet blev overvundet af Israelitterne og deres Land taget i Besiddelse af dem, Landet østen for Jordan fra Arnonfloden til Hermonbjerget og hele Arabalavningens østre Del: 2 Amoritterkongen Sihon, som boede i Hesjbon og herskede fra Aroer ved Arnonflodens Bred og fra Midten af Floddalen over Halvdelen af Gilead indtil Jabbokfloden, der er Ammonitternes Grænse, 3 og over Arabalavningen indtil Kinnerotsøens Østside og Arabahavets, Salthavets, Østside hen imod Bet-Jesjimot og længere Syd på hen imod Egnen ved Foden af Pisgas Skrænter; 4 og Kong Og af Basan. som hørte til dem, der var tilbage af Refaitterne, og boede i Asjtarot og Edre'i 5 og herskede over Hermonbjerget, Salka og hele Basan indtil Gesjuritternes og Ma'akatitternes Landemærke og over Halvdelen af Gilead indtil Kong Sihon af Hesjbons Landemærke. 6 HERRENS Tjener Moses og Israelitterne havde overvundet dem, og HERRENS Tjener Moses havde givet Rubenitterne, Gaditterne og Manasses halve Stamme Landet i Eje. 7 Følgende Konger i Landet blev overvundet af Josua og Israelitterne hinsides Jordan, på Vestsiden, fra Ba'al Gad i Dalen ved Libanon til det nøgne Bjergdrag, som højner sig mod Se'ir, og deres Land givet Israels Stammer i Eje af Josua efter deres Afdelinger, 8 i Bjerglandet, i Lavlandet, i Arabalavningen, på Skråningerne, i Ørkenen og i Sydlandet, Hetitterne, Amoritterne, Kana'anæerne, Perizzitterne, Hivvitterne og Jebusitterne: 9 Kongen i Jeriko én; Kongen i Aj ved Betel én; 10 Kongen i Jerusalem én; Kongen i Hebron én; 11 Kongen i Jarmut én; Kongen i Lakisj én; 12 Kongen i Eglon én; Kongen i Gezer én; 13 Kongen i Debir én; Kongen i Geder én; 14 Kongen i Horma én; Kongen i Arad én; 15 Kongen i Libna een; Kongen i Adullam én; 16 Kongen i Makkeda én; Kongen i Betel én; 17 Kongen i Tappua én; Kongen i Hefer én; 18 Kongen i Afek én; Kongen i Lassjaron én; 19 Kongen i Madon én; Kongen i Hazor én; 20 Kongen i Sjimron-Meron én; Kongen i Aksjaf én; 21 Kongen i Ta'anak én; Kongen i Megiddo én; 22 Kongen i Kedesj én; Kongen i Jokneam ved Karmel én; 23 Kongen i Dor ved Højdedraget Dor én; Kongen over Folkene i Galilæa én; 24 Kongen i Tirza én; tilsammen en og tredive Konger.