130
1 Sang til Festrejserne. Fra det dybe råber jeg til dig, HERRE, 2 o Herre, hør min Røst! Lad dine Ører lytte til min tryglende Røst! 3 Tog du Vare, HERRE, på Misgerninger, Herre, hvo kunde da bestå? 4 Men hos dig er der Syndsforladelse, at du må frygtes. 5 Jeg håber på HERREN, min Sjæl håber på hans Ord, 6 på Herren bier min Sjæl mer end Vægter på Morgen, Vægter på Morgen. 7 Israel, bi på HERREN! Thi hos HERREN er Miskundhed, hos ham er Forløsning i Overflod. 8 Og han vil forløse Israel fra alle dets Misgerninger.