34
1 HERREN talede fremdeles til Moses og sagde: 2 Byd Israelitterne og sig til dem: Når i kommer til Kana'ans Land - det er det Land, der skal tilfalde eder som Arvelod, Kana'ans Land i hele dets Udstrækning - 3 så skal eders Sydside strække sig fra Zins Ørken langs med Edom; eders Sydgrænse skal mod Øst begynde ved Enden af Salthavet; 4 så skal eders Grænse dreje sønden om Akrabbimpasset, nå til Zin og ende sønden for Kadesj-Barnea; så skal den løbe hen til Hazar-Addar og nå til Azmon; 5 fra Azmon skal Grænsen dreje hen til Ægyptens Bæk og ende ved Havet. 6 Hvad Vestgrænsen angår, skal det store Hav være eders Grænse; det skal være eders Vestgrænse. 7 Eders Nordgrænse skal være følgende: Fra det store Hav skal I udstikke eder en Linie til Bjerget Hor; 8 fra Bjerget Hor skal I udstikke en Linie til Egnen hen imod Hamat, så at Grænsen ender ved Zedad; 9 derpå skal Grænsen gå til Zifron og ende ved Hazar-Enan. Det skal være eders Nordgrænse. 10 Men til Østgrænse skal I afmærke eder en Linie fra Hazar-Enan til Sjefam; 11 og fra Sjefam skal Grænsen gå ned til Ribla østen for Ajin, og Grænsen skal løbe videre ned, til den støder til Bjergskrænten østen for Kinneretsøen*; { [*Genezaret Sø.] } 12 derpå skal Grænsen løbe ned langs Jordan og ende ved Salthavet. Det skal være eders Land i hele dets Udstrækning til alle Sider. 13 Og Moses bød Israelitterne og sagde: Det er det Land, I skal udskifte mellem eder ved Lodkastning, og som efter HERRENS Bud skal gives de ni Stammer og den halve Stamme. 14 Thi Rubenitternes Stamme efter deres Fædrenehuse og Gaditternes Stamme efter deres Fædrenehuse og Manasses halve Stamme har allerede fået deres Arvelod. 15 De to Stammer og den halve Stamme har fået deres Arvelod hinsides Jordan over for Jeriko, mod Øst, mod Solens Opgang. 16 Og HERREN talede til Moses og sagde: 17 Navnene på de Mænd, der skal udskifte Landet mellem eder, er følgende: Præsten Eleazar og Josua, Nuns Søn; 18 desuden skal I udtage én Øverste af hver Stamme til at udskifte Landet. 19 Navnene på disse Mænd er følgende: Af Judas Stamme Kaleb, Jefunnes Søn, 20 af Simeonitternes Stamme Sjemuel, Ammihuds Søn, 21 af Benjamins Stamme Elidad, Kislons Søn, 22 af Danitternes Stamme én Øverste, Bukki, Joglis Søn, 23 af Josefs Sønner: af Manassitternes Stamme én Øverste, Hanniel, Efods Søn, 24 og af Efraimitternes Stamme én Øverste, Kemuel, Sjiftans Søn, 25 af Zebulonitternes Stamme én Øverste, Elizafan, Parnaks Søn, 26 af Issakaritternes Stamme én Øverste, Paltiel, Azzans Søn, 27 af Aseritternes Stamme én Øverste, Ahihud, Sjelomis Søn, 28 og af Naftalitternes Stamme én Øverste, Peda'el, Ammihuds Søn. 29 Det var dem, HERREN pålagde at udskifte Kana'ans Land mellem Israelitterne.